VSRS Sklep II DoR 492/2018, enako tudi VSRS Sklep II DoR 493/2018
Sodna praksa Vrhovnega sodišča, 2019-05-16

Jan Zobec (preds.), mag. Rudi Štravs (poroč.), mag. Nina Betetto

CIVILNO PROCESNO PRAVO - DENACIONALIZACIJA - STVARNO PRAVO

dopuščena revizija - odločba o denacionalizaciji - pridobitev lastninske pravice z odločbo upravnega organa - ničnost odločbe o denacionalizaciji - posledice ničnosti

- če in kakšen vpliv na pravnomočno odločbo o denacionalizaciji o vrnitvi nepremičnine upravičencu do denacionalizacije ima dokončna upravna odločba o ničnosti takšne odločbe o denacionalizaciji;

- ali lahko preneha lastninska pravica na nepremičnini, pridobljeni s pravnomočno odločbo o denacionalizaciji, že zgolj z dokončnostjo upravne odločbe, zoper katero je vložena tožba v upravnem sporu.

I. če in kakšen vpliv na pravnomočno odločbo o denacionalizaciji o vrnitvi nepremičnine upravičencu do denacionalizacije ima dokončna upravna odločba o ničnosti takšne odločbe o denacionalizaciji;

II. ali lahko preneha lastninska pravica na nepremičnini, pridobljeni s pravnomočno odločbo o denacionalizaciji, že zgolj z dokončnostjo upravne odločbe, zoper katero je vložena tožba v upravnem sporu.

1. Sodišče prve stopnje je zavrnilo tožbeni zahtevek tožnice, da je toženka dolžna v celoti izprazniti nepremičnino parc. št. 266/88 k. o. B. in jo prosto oseb in stvari vrniti in izročiti tožnici v neposredno posest. Zavrnilo je tudi zahtevek za plačilo uporabnine.

2. Sodišče druge stopnje je tožnikovo pritožbo zavrnilo in potrdilo sodbo sodišča prve stopnje.

1. Predlog za dopustitev revizije je vložila tožnica in v njem izpostavila naslednja vprašanja: 1) če in kakšen vpliv na pravnomočno odločbo o denacionalizaciji o vrnitvi nepremičnine upravičencu do denacionalizacije ima dokončna upravna odločba o ničnosti takšne odločbe o denacionalizaciji; 2) če in kakšen vpliv na lastninsko pravico na nepremičnini, pridobljeni s pravnomočno odločbo o denacionalizaciji, ima dokončna upravna odločba o ničnosti takšne odločbe o denacionalizaciji; 3) ali lahko preneha lastninska pravica na nepremičnini, pridobljeni s pravnomočno odločbo o denacionalizaciji pred 20 leti, že zgolj z dokončnostjo upravne odločbe, zoper katero je vložena tožba v upravnem sporu.

2. Predlog tožnica utemeljuje s tem, da Zakon o denacionalizaciji (ZDen) na več mestih določa, da odločba o denacionalizaciji učinkuje šele s pravnomočnostjo, ne pa že z dokončnostjo. Zato se ne strinja s stališčem nižjih sodišč, da se lastninska pravica na nepremičnini pridobi oziroma izgubi že z dokončno odločbo o denacionalizaciji oziroma dokončno upravno odločbo o ničnosti denacionalizacijske odločbe.

4. Pogoji za dopustitev revizije iz prvega odstavka 367.a člena ZPP so izpolnjeni glede vprašanj, navedenih v izreku tega sklepa. Vrhovno sodišče je zato revizijo v tem obsegu dopustilo.

Zakon o pravdnem postopku (1999) - ZPP  - člen 367a, 367a/1, 367c, 367c/3

Stvarnopravni zakonik (2002) - SPZ  - člen 42

Zakon o denacionalizaciji (1991) - ZDen  - člen 66

Opr. št: VSRS Sklep II DoR 493/2018, z dne 16.05.2019, ECLI:SI:VSRS:2019:II.DOR.493.2018

*Zadeve, v katerih je sodišče sprejelo vsebinsko enako stališče o procesnih oz. materialnopravnih vprašanjih.